NORAKSTS

|  |  |
| --- | --- |
| 28.10.2021. |  Nr.16/5 |
|  |  |

###### PAR PIEKRIŠANU SIA ”JELGAVAS KOMUNĀLIE PAKALPOJUMI” DALĪBAI PROJEKTĀ UN GALVOJUMA SNIEGŠANU

(Ziņo: I.Škutāne)

**Atklāti balsojot: PAR – 12** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, G.Kurlovičs, A.Tomašūns), **PRET – nav**, **ATTURAS – 1** (A.Rublis),

SIA ”Jelgavas komunālie pakalpojumi” 2021.gada 18.oktobra ārkārtas dalībnieku sapulcē (protokols Nr.35Ā) ir pieņemts lēmums par dalību Eiropas reģionālā attīstības fonda 13.1.3. specifiskā atbalsta mērķa „Atveseļošanas pasākumi vides un reģionālās attīstības jomā” 13.1.3.2. pasākumā „Atkritumu atkārtota izmantošana, pārstrāde un reģenerācija”, īstenojot projektu „Bioloģiski noārdāmo atkritumu pārstrādes iekārtas izveide Zemgales reģionālajā atkritumu poligonā “Brakšķi”” (turpmāk – Projekts), izbūvējot bioloģiski noārdāmo atkritumu (BNA) anaerobās fermentācijas iekārtu ar plānoto jaudu 17 000 t/g, kā arī izbūvēt poligonā “Brakšķi” lokālās infiltrāta attīrīšanas iekārtas, modernizēt nešķirotu atkritumu šķirošanas staciju “Brakšķi” un lūgt Jelgavas valstspilsētas domes piekrišanu piedalīties Projekta īstenošanā un Projekta apstiprināšanas gadījumā sniegt galvojumu līdzfinansējuma nodrošināšanai 2 050 200,00 *euro* apmērā jeb 51% no līdzfinansējuma summas.

SIA “Jelgavas komunālie pakalpojumi” 51% kapitāla daļu pieder Jelgavas valstspilsētas pašvaldībai un 49 % kapitāla daļu pieder SIA “KULK”.

Projekta kopējās izmaksas ir 7 200 000,00 *euro* (bez PVN), tai skaitā Eiropas reģionālā attīstības fonda maksimāli pieejamais finansējums 5 780 000,00 *euro* - 80,28% unSIA ”Jelgavas komunālie pakalpojumi” līdzfinansējums 1 420 000,00 - 19,72%.

Lai realizētu Projektu, SIA “Jelgavas komunālie pakalpojumi” radīsies papildus izmaksas 2 600 000,00 *euro* apmērā: lokālās infiltrāta attīrīšanas iekārtas poligonā “Brakšķi” izbūvēšanas izmaksas sastāda 900 000,00 *euro*, nešķirotu atkritumu šķirošanas stacijas “Brakšķi” modernizēšanas izmaksas – 1 700 000,00 *euro,* tajā skaitā no atkritumiem iegūtā kurināmā žāvēšanas iekārtas iegādes izmaksas – 400 000,00 *euro*.

Lai realizētu Projektu, SIA “Jelgavas komunālie pakalpojumi” kopējās izmaksas sastāda 4 020 000,00 *euro*, tajā skaitā 1 420 000,00 *euro* - Projekta līdzfinansējums, 900 000,00 *euro* - lokālās infiltrāta attīrīšanas iekārtas poligonā “Brakšķi” izbūvēšanas izmaksas,
1 700 000,00 *euro* - nešķirotu atkritumu šķirošanas stacijas “Brakšķi” modernizēšanas izmaksas*.*

Ņemot vērā, ka SIA “Jelgavas komunāli pakalpojumi” nav brīvu finanšu līdzekļu un nav pietiekamu aktīvu (nekustamais īpašums), kas varētu kalpot kā ķīla bankas kredītam, nepieciešami dalībnieku galvojumi kredīta saņemšanai kredītiestādē. SIA “Jelgavas komunālie pakalpojumi” dalībniekiem līdzfinansējums nodrošināms atbilstoši katram piederošajām kapitāla daļām: Jelgavas valstspilsētas pašvaldībai 2 050 200,00 *euro* jeb 51% un SIA “KULK” 1 969 800,00 *euro* jeb 49% no kopējām izmaksām.

Saskaņā ar likuma ”Par pašvaldībām” 15.panta pirmās daļas 1.punktu, 21.panta pirmās daļas 27.punktu, Likuma par budžetu un finanšu vadību 41.panta piekto daļu, likuma “Par pašvaldību budžetiem” 26.panta pirmo un otro daļu, Ministru kabineta 2019.gada 10.decembra noteikumiem Nr.590 ”Noteikumi par pašvaldību aizņēmumiem un galvojumiem”, Ministru kabineta 2016.gada 30.augusta noteikumu Nr.588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” un 13.1.3. specifiskā atbalsta mērķa "Atveseļošanas pasākumi vides un reģionālās attīstības jomā" 13.1.3.2. pasākuma "Atkritumu atkārtota izmantošana, pārstrāde un reģenerācija" īstenošanas noteikumi” 11. un 121.punktu un SIA ”Jelgavas komunālie pakalpojumi” 2021.gada 19.oktobra ārkārtas dalībnieku sapulces lēmumu (protokols Nr.35Ā),

**JELGAVAS VALSTSPILSĒTAS DOME NOLEMJ:**

1. Piekrist SIA “Jelgavas komunālie pakalpojumi” dalībai Eiropas reģionālā attīstības fonda 13.1.3. specifiskā atbalsta mērķa „Atveseļošanas pasākumi vides un reģionālās attīstības jomā” 13.1.3.2. pasākumā „Atkritumu atkārtota izmantošana, pārstrāde un reģenerācija”, īstenojot projektu „Bioloģiski noārdāmo atkritumu pārstrādes iekārtas izveide Zemgales reģionālajā atkritumu poligonā “Brakšķi”” (turpmāk – Projekts), izbūvējot bioloģiski noārdāmo atkritumu (BNA) anaerobās fermentācijas iekārtu ar plānoto jaudu 17 000 t/g.
2. Piekrist, ka SIA “Jelgavas komunālie pakalpojumi” Projekta apstiprināšanas gadījumā izbūvē poligonā “Brakšķi” lokālās infiltrāta attīrīšanas iekārtas un modernizē nešķirotu atkritumu šķirošanas staciju “Brakšķi”.
3. Projekta apstiprināšanas gadījumā sniegt galvojumu SIA “Jelgavas komunālie pakalpojumi” 2 050 200,00 *euro* (divi miljoni piecdesmit tūkstoši divi simti *euro* 00 centi) apmērā aizņēmuma ņemšanai valsts kasē vai kredītiestādē līdzfinansējuma nodrošināšanai.
4. Galvojumu garantēt ar Jelgavas valstspilsētas pašvaldības budžetu.
5. Atzīt par spēku zaudējušu Jelgavas pilsētas domes 2020.gada 14.jūlija lēmumu Nr.12/1 “Par piekrišanu SIA “Jelgavas komunālie pakalpojumi” dalībai projektā un galvojuma sniegšanu”.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 29.oktobrī